kardosdrur/scandi-wiki huggingface dataset:
Co-creation

Co-creation kan bruges som en forretningsstrategi og er et begreb, der har vundet frem i takt med en udbredt opfattelse og erkendelse af, at forbrugere ikke er, eller ønsker at være, passive modtagere af marketing- og kommunikationsindsatser, som mere traditionelle perspektiver foreskriver. 

Med en co-creation tilgang ser man markedet som en platform, hvor virksomheder mødes med aktive forbrugere og andre interessenter for at udveksle og dele idéer, ressourcer og kapabiliteter.
Herigennem skabes værdi for begge parter via nye former for interaktion, serviceydelser og læringsmekanismer.

Værdien, der skabes via co-creation, viser sig i kraft af personlige, unikke og involverende oplevelser for målgruppen, mens virksomheden kan høste fordelene ved en essentiel relation i form af en engageret og loyal målgruppe, der også fremover vil have ambassadør-status for virksomheden og udbrede kendskabet til den i sit netværk via word of mouth.

Begrebet blev først introduceret af C K Prahalad og Remkat Ramaswamy i en Harvard Business Review artikel fra 2000 kaldet "Co-Opting Customer Competence"

Ledelse
Medialisering

Medialisering defineres af professor Stig Hjarvard som "den proces, hvor samfundet i stigende grad underlægges eller bliver afhængigt af medierne og deres logik. Denne proces er kendetegnet ved en dobbelthed af, at medierne integreres i andre samfundsinstitutioners virke, samtidig med at medierne selvstændiggør sig som en institution i samfundet. Som konsekvens må den sociale interaktion både inden for enkelte institutioner, mellem institutioner og i samfundet som helhed foregå gennem medierne."

Referencer 

Samfund
Massemedier
Joanna Zeberg Jensen

Joanna Zeberg Jensen (født Buciarska 1977 i Warszawa, Polen), er en tidligere dansk atlet medlem af Sparta Atletik.

Zeberg Jensen er født i Warszawa og flyttede til Danmark da hun var syv år i 1984. Hun studerede på University of Illinois 1998-1999 og blev 2000 gift med den danske sprinter Henrik Zeberg Jensen. Hun er datter til den polske stangspringer Wojciech Buciarski og søster til Piotr Buciarski som også var stangspringer. Hun fik dansk indfødsret 1999, men løb i hele karrieren for Danmark.

Internationale ungdomsmesterskaber 
 1996 JVM 100 meter hæk 12.plads 14,24

Danske mesterskaber 
  2004 100 meter hæk  14.71
  2004 60 meter hæk inde 8,52
  2002 100 meter hæk  14.12
  2002 60 meter hæk inde 8,51
  2000 100 meter hæk  14.26 
  1999 100 meter hæk  14.2h
  1998 100 meter hæk  14.50 
  1997 100 meter hæk  14.51
  1997  60 meter hæk inde 8,57  
  1996 100 meter hæk  15.28

Personlige rekorder 
 100 meter hæk: 13,71 2001
 400 meter hæk: 63,97 1994

Eksterne henvisninger 
DAF i tal – Joanna Zeberg Jensen 

Hækkeløbere fra Danmark
Atleter fra Sparta Atletik
Personer fra Warszawa
Heart

Heart har flere betydninger:

 HEART – et kunstmuseum i Herning
 Heart (rockgruppe) – en amerikansk rockgruppe
Heart (rockgruppe)

Heart er amerikansk rockgruppe, der har rod i Seattle. Gruppen blev dannet i 1973. Gruppen eksisterer fortsat, idet de eneste medlemmer, der har været med hele vejen, er søstrene Ann og Nancy Wilson.

Gruppen var mest populær i perioden fra omkring 1975 og op gennem 1980'erne. Gruppen har haft hits som "Barracuda", "Tell It Like It Is", "These Dreams", "Alone" og "All I Wanna Do Is Make Love to You" og udgivet tolv studiealbum samt live- og opsamlingsalbum. Heart har solgt over 30 millioner album på verdensplan.

Diskografi 

 Dreamboat Annie (1976)
 Magazine (førsteudgivelse: 1977, genudsendt: 1978)
 Little Queen (1977)
 Dog and Butterfly (1978)
 Bebe le Strange (1980)
 Private Audition (1982)
 Passionworks (1983)
 Heart (1985)
 Bad Animals (1987)
 Brigade (1990)
 Desire Walks On (1993)
 Heart Presents a Lovemongers' Christmas (2001)
 Jupiters Darling (2004)
 Red Velvet Car (2010)
 Fanatic (2012)
 Beautiful Broken (2016)

Rockgrupper fra USA
Álvaro Negredo

Álvaro Negredo Sánchez (født 20. august 1985 i Madrid, Spanien) er en spansk fodboldspiller, der spiller som angriber hos Beşiktaş i Tyrkiet. Han har tidligere spillet for klubber som Manchester City, Rayo Vallecano, Real Madrids andethold samt for Valencia og Sevilla FC.

Landshold 
Negredo står (pr. april 2018) noteret for 21 kampe og ti scoringer for Spaniens landshold, som han debuterede for den 10. oktober 2009 i en kamp mod Armenien.

Eksterne henvisninger 

Fodboldspillere fra Spanien
Deltagere ved det europæiske mesterskab i fodbold 2012
Fodboldspillere fra Rayo Vallecano
Fodboldspillere fra Real Madrid CF
Fodboldspillere fra UD Almería
Fodboldspillere fra Sevilla FC
Fodboldspillere fra Manchester City F.C.
Fodboldspillere fra Valencia CF
Heavy metal-mode

Heavy metal-mode er den tøjstil, kropsforandring, make-up, hårstil osv. som benyttes af fans af heavy metal – bedre kendt som metalheads.

Tøjet som associeres med heavy metal har sine rødder i biker-, rocker- og lædersubkulturen. Heavy metal-mode inkluderer elementer såsom læderjakker; blå eller sorte jeans, camouflagebukser eller -shorts, og denimjakker eller kutteveste, ofte med badges, nåle eller lapper. Som med bikere er der en fascination med germansk billedkunst, såsom Jernkorset.

Heavy metal-modes specielle aspekter kan tilskrives diverse bands, men det band som har spillet størst rolle for revolutioneringen af udseendet er Judas Priest, specielt med dets sanger, Rob Halford. Halford gik på scenen i læderkostumer så tidligt som 1978 for at gøre reklame for Killing Machine (Hell Bent for Leather i USA). I et interview fra 1998 beskrev Halford lædersubkulturen som hans inspiration for hans look.

Fodnoter 

 
Kropsforandring
Dresscode
RK Metaloplastika

Rukometni Klub Metaloplastika (RK Metaloplastika) er en håndboldklub fra Šabac i Serbien, som blev stiftet i 1958.

Klubben er især kendt for sit herrehold, der har spillet i den bedste jugoslaviske/serbiske række siden slutningen af 1970'erne. Holdet blev jugoslaviske mestre syv gange og vandt den jugoslaviske pokalturnering fem gange i løbet af 1980'erne og klubbens spillere dannede rygraden på Jugoslaviens landshold, som vand OL i 1984 og VM i 1986.

Holdet var i finalen i Mesterholdenes Europa Cup tre sæsoner i træk midt i 1980'erne. Heraf blev de to sidste finaler vundet, mens den første blev tabt efter straffekastkonkurrence.

Meritter

Nationale turneringer 
  Jugoslavisk mesterskab
 Vinder: 1982, 1983, 1984, 1985, 1986, 1987, 1988

  Jugoslavisk pokalturnering
 Vinder: 1980, 1983, 1984, 1985, 1986

Europæiske turneringer 
 Mesterholdenes Europa Cup
 Vinder: 1984-85, 1985-86
 Finalist: 1983-84

Kilder / eksterne henvisninger 
 RK Metaloplastika

Håndboldklubber fra Serbien
Etableret i 1958
Cómpeta

Cómpeta er en mindre spansk by med  indbyggere. Cómpeta er hovedbyen i en kommune af samme navn. Den er en del af området Axarquía, som ligger på sydskråningerne af Sierra de Almijara. Byen ligger i 638 m højde, 8,5 km fra Sayalonga og 27,8 km fra Véĺez-Málaga, dvs. knap 62 km fra hovedbyen Malaga i provinsen Málaga, der ligger i Andalusien.

Cómpeta er af romersk oprindelse. Dens navn kommer af latin Compita-Orum (= "vejkryds"), og den var midtpunkt i højtideligheder og ofringer, men også et sted, hvor man kunne købe og sælge varer. Det er, hvad man antager, for der findes ikke samtidige kilder om byen. Den første, skriftlige kilde er fra 1487, hvor byen støttede de katolske monarker mod maurerne.

Landsbyen er kendetegnet ved dyrkning af vin, oliven og figner, som findes overalt i området. Desuden er den et velegnet sted for dyrkning af morbærtræer, der er føde for silkeorme, men dette træ findes næsten ikke længere på egnen. Byen er blevet hjemsted for en stor koloni af fastboende udlændinge (ca. 1/3 af byens befolkning), først og fremmest englændere, men også tyskere, nederlændere og danskere.

Referencer

Eksterne henvisninger 

Byer i Andalusien
Once Upon the Cross

Once Upon the Cross er det tredje album af det amerikanske dødsmetal-band Deicide, som blev udgivet i april 1995 gennem Roadrunner Records. 

Lydklippene i begyndelsen på det indledende spor "Once Upon the Cross" og "Trick Or Betrayed" er taget fra filmen The Last Temptation of Christ

Spor 
 "Once Upon the Cross" – 3:34
 "Christ Denied" – 3:38
 "When Satan Rules His World" – 2:53
 "Kill the Christian" – 2:57
 "Trick or Betrayed" – 2:25
 "They Are the Children of the Underworld" – 3:09
 "Behind the Light Thou Shall Rise" – 2:59
 "To Be Dead" – 2:39
 "Confessional Rape" – 3:56

Album fra 1995
Deicide-album
Jan Land

Jan Pieter Nicolaas Land (født 23. april 1834 i Delft, død 1. maj 1897 i Arnhem) var en hollandsk orientalist, filosof og musikhistoriker.

Land studerede i Leiden filologi, filosofi og teologi. Særlig var den oldsyriske litteratur genstand for hans studium, og man skylder ham gode udgaver af flere vigtige, hidtil uudgivne og lidet kendte syriske skrifter, af hvilke han afskrev adskillige i London (udgivne i hans Anecdota Syriaca, 4 bind, London 1862—75). Allerede 1856 havde Land i Leiden udgivet et fortræffeligt skrift: Johannes, Bischof von Ephesos. Fra 1859 opholdt han sig i Amsterdam, først som det nederlandske bibelselskabs sekretær, siden, fra 1864, som professor i østerlandske sprog og filosofi ved Amsterdams Athenæum; 1872 forflyttedes han til Leiden som professor ved universitetet. I 1869 udgav Land i Amsterdam Hebreeuwsche Grammatica, I (på engelsk 1876 i London). 

Af hans filosofiske arbejder må særlig nævnes hans værker om Spinoza: Ter Gedachtenis van Spinoza (Leiden 1877; på engelsk, London 1882), Baruch de Spinoza Opera (udgivet med Vloten i 2 bind, Haag 1882—83) og Inleiding tot de wissbegeerte (Haag 1889), Arnold Geulincx: Opera philosophica (Haag 1891—93); af hans musikhistoriske: Correspondance et æuvres musicales de Constantin Huygens (udgivet af Land og Jonckbloet, Haag 1882), Recherches sur l'histoire de la gamme arabe (Leiden 1884), Over onze kennis der Javaansche Muziek (Haag 1891) med mere.

Kilder 

 Valdemar Schmidt (teolog): 

Filosoffer fra Holland
Orientalister fra Holland
Musikforskere fra Holland
Musikhistorikere
Salmonsens
Esprit Fléchier

Valentin Esprit Fléchier (født 10. juni 1632 i Pernes-les-Fontaines, død 16. februar 1710 i Montpellier) var en fransk gejstlig.

Biografi 
Fléchier var født i Sydfrankrig og studerede i Tarascon og Narbonne. Efterfølgende bosatte han sig i Paris, hvor han blev lærer.

Han begyndte at vinde stor berømmelse som gejstlig taler, navnlig for sine
Ligtaler, idet han bl.a. kom til at tale over dronning Maria Teresa, kansler Le Tellier og hærføreren Turenne. Hans talegaver var ikke så store som Bossuets, men dog temmelig retorisk og formfuldendt, klar såvel som elegant. I 1685 udnævntes han til biskop i Lavaur, og i 1687 kom han i til Nimes.

Kilder/Eksterne henvisninger 
 Opslag i Salmonsens Konversationsleksikon

Biskopper fra Frankrig
Medlemmer af Académie française
Franskmænd i 1600-tallet
Franskmænd i 1700-tallet
Everhardus Johannes Potgieter

Everhardus Johannes Potgieter (født 27. juni 1808 i Zwolle, død 3. februar 1875 i Amsterdam) var en hollandsk digter. 

Før den belgiske opstand (1830) opholdt Potgieter sig på et handelskontor i Antwerpen, hvor han kom under stærk påvirkning af sprogmanden Willems, den flamske bevægelses fader. 1831 foretog han en rejse til Sverige for at tilse en hollandsk families godser. På denne tur gæstede han også København og nedlagde efter sin hjemkomst sine nordiske rejseindtryk i en bog: Het Noorden (2 dele, 1836—40, 3. udgave 1875). 

1833 tog han ophold i Amsterdam. Her kom han snart i bekendtskab med en kreds af litterære folk, og sammen med Bakhuizen van den Brink, Drost og Heije startede han et litterært tidsskrift: De Muzen (1833—36). Da det gik ind, stiftedes (1836) det navnkundige tidsskrift De Gids, i hvis redaktion Potgieter tog ivrig del (1836—66).

Til dette ydede hanen række bidrag såvel i novelleform som på vers. Meget fremkom under pseudonymen W. D—s. Hans prosaarbejder fra De Gids´ udkom under titlen Proza i en 2 binds udgave (1864, ny udgave 1872). Hans poetiske arbejder samledes ligeledes i en 2 binds udgave under titlen Poëzie (1868—69). Af hans digte er Florence det kendteste. 

Det blev skrevet efter hans hjemkomst fra en rejse til Italien. Der havde han bivånet Dante-festen, og den er en hymne til den ophøjede skønhed. Potgieter var en forfinet ånd, der udmærker sig såvel ved tankens dybde som ved udsøgt form; men han er en digter for de få. I Hollands litteratur regnes han dog blandt de første, så lidt han også har skrevet.

Eksterne henvisninger 

Digtere fra Nederlandene
You Only Live Once

You Only Live Once har flere betydninger:

 You Only Live Once (film) – en krimifilm fra 1937
 "You Only Live Once (sang)" – af The Strokes
 Man lebt nur einmal! – en vals af Johann Strauss II

Se også
 You Live Only Once – et hiphop/rap album udgivet af undergrunds rapperen Kyle Spratt i 2007.
Razz

Rasmus Ott (født 30. juli 1989 i Klarup), bedre kendt som Razz, er en dansk rapper og sanger.

Han fik sit gennembrud, da han i 2002 vandt De Unges Melodi Grand Prix 2002 med sangen "Kickflipper". Samme år vandt Razz også den første udgave af MGP Nordic. Et år senere i 2003, spillede han en af hovedrollerne i TV 2s julekalender Jesus & Josefine. Senere i 2015 blev han vært på børnekanalen DR Ramasjang.

Diskografi 
 Kickflipper (2002)
 Julejam (2002)
 Kast dine hænder op (2003)
 Lets Go Party (musik-dvd)

Eksterne henvisninger 
 
 

Musikere fra Danmark
Vindere af MGP
Mombeltrán

Mombeltrán er en landsby og en kommune med samme navn i provinsen Ávila, som ligger sydligt i det selvstyrende område Castilla y León, Spanien. Kommunen har et areal på næsten 50 km² og et indbyggertal på 1.145 (dvs. en befolkningstæthed på 22,94 indb./km²).

Geografiske forhold 
Landsbyen Mombeltrán ligger i 638 m højde og længst mod syd i provinsen Ávila, ca. 70 km fra hovedbyen Ávila. Vejen dertil passerer Sierra de Gredos via passet mellem El Pico og Menga, og trafikken til Mombeltrán foregår i øvrigt langs Tiétar-dalens længdeakse. Foruden selve byens areal har kommunen også et område på ca. 15 km² omkring flækken La Higuera. Landsbyen har fordel af et mildt klima og et varieret terræn, der rummer enge, fyrreskove og terrasserede haver med Gredosbjergenes snelejer. I området dyrkes der vin, oliven, figen og citron.

Historie 
Før reconquistaen og genkoloniseringen med kristne i det 11. århundrede kendes kun fra fund fra jernalderen, men i romertiden har man optegnelser hos geografen Strabon om en befolkning af keltiske vaccæer, der beherskede området. Efter araberne findes spor i lokalnavnene (Galayos, Almoclón osv.).

Efter overleveringen skal en vis Pascual Peláez have grundlagt byen og givet den navnet Colmenar de Pascual Peláez. De nytilkomne kolonister skal stamme fra Ávila, nærmere bestemt fra sognet San Juan.

I 1461 tilfaldt landsbyen Beltrán de la Cueva, hertugen af Alburquerque, hvis arvinger ejede området frem til 1812. Han gav byen navnet Mombeltrán, men Filip 2. og hans efterfølgere fortsatte med at kalde den El Colmenar. På Filip 5.s regeringstid blev områdets privilegier inddraget, og fra 1728 blev landsbyen kaldt Mombeltrán.

Byer i Castilla y León
Dongguan

Dongguan (东莞; pinyin: Dōngguǎn) er en by på præfekturniveau i provinsen Guangdong ved Kinas kyst til det Sydkinesiske Hav. Befolkningen anslås (2004) til 381.000.

Byen ligger nær Shenzhen og Hongkong og tager del i den stærke økonomiske vækst i området omkring Perlefloden. 

Navnet Dongguan kommer fra «guancao», en slags græs der er meget af i området. Dongguans historie går tilbage til Zhide-styret under Tang-dynastiet (757). Her står det mere end tusind år gamle Xichen-tårnet, og her er Ke-haven som er en af de fire berømte haver i Guangdong-provinsen. Dongguan har også et søfartsmuseum, Weiyuan-batteriet, og Humenbroen over Perlefloden. Det var ved Humen at kejserens kommissær Lin Zexiu brændte konfiskeret opium i 1839, hvilket  udløste første opiumskrig.

Erhvervsliv
Dongguan er præget af letindustri. De mange fabrikker gør at bypræfekturet regnes som Kinas mest produktive. Der produceres frem for alt elektrisk udstyr, farmaseutiske produkter, fødevarer, tekstiler og sko. Dongguan har ca. 2.000 skofabrikker; i den skoproducenten Pou Chens  fire største produktionscentre, arbejder ca. 160.000 arbejdere (2007). Dongguan har også stor computerindustri. 

Der ud over er området rigt på wolfram, tin og kobber.

Administrativ inddeling
 
Bypræfekturet Dongguan er administrativt inddelt lidt anderledes end i den øvrige del af  Folkerepublikken. Dele af præfekturet dækkes af tre distrikter:

Dongcheng (东城区)
Wanjiang (万江区)
Nancheng (南城区)

Men bypræfekturet styrer også 25 storkommuner som ikke er organiseret i distrikter eller amter. Storkommunerne, der er umiddelbart underlagt bypræfekturet, er:
Mayong (麻涌镇)
Shilong (石龙镇)
Humen (虎门镇)
Daojiao (道滘镇)
Shijie (石碣镇)
Hongmei (洪梅镇)
Liaobu (寮步镇)
Dalingshan (大岭山镇)
Dalang (大朗镇)
Huangjiang (黄江镇)
Zhangmutou (樟木头镇)
Fenggang (凤岗镇)
Tangxia (塘厦镇)
Qingxi (清溪镇)
Changping (常平镇)
Qiaotou (桥头镇)
Hengli (横沥镇)
Dongkeng (东坑镇)
Qishi (企石镇)
Shipai (石排镇)
Chashan (茶山镇)
Chang'an (长安镇)
Gaobu (高埗镇)
Shatian (沙田镇)
Wangniudun (望牛墩镇)
Xiegang (谢岗镇)
Zhongtang (中堂镇)
Houjie (厚街镇)

Trafik

Jernbane
Den vigtige jernbanelinje Jingjiubanen har stoppested her på sin rute fra Beijing vestbanestation til Kowloon i Hongkong. Linjen går gennem blandt andet Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan, Huizhou og Shenzhen.

Vej
Kinas rigsvej 107 fører gennem området. Den løber fra Beijing til Shenzhen (ved Hongkong), og passerer  provinshovedstederne Shijiazhuang, Zhengzhou, Wuhan, Changsha og Guangzhou.

Eksterne henvisninger 

Bypræfekturer i Guangdong
Dorian Gray (film fra 2009)

Dorian Gray er en britisk fantasythriller-dramafilm fra 2009 baseret på en Oscar Wildes roman Billedet af Dorian Gray fra 1891. Filmen er instrueret af Oliver Parker med manuskript af Toby Finlay.

Plot 
En fortælling om en naiv, ung mand, som falder i kløerne på den slibrige men charmerende Lord Henry Wotton i et Victoriansk London.

Medvirkende 
 Ben Barnes som Dorian Gray
 Colin Firth som Lord Henry Wotton
 Rebecca Hall som Emily Wotton
 Ben Chaplin som Basil Hallward
 Emilia Fox som Victoria, Lady Henry Wotton
 Rachel Hurd-Wood som Sibyl Vane
 Fiona Shaw som Agatha
 Maryam d'Abo som Gladys
 Pip Torrens som Victor
 Douglas Henshall som Alan Campbell
 Caroline Goodall som Lady Radley
 Michael Culkin som Lord Radley
 Johnny Harris as James Vane

Eksterne henvisninger 
 

Britiske film fra 2009
Dramafilm fra Storbritannien
Fantasyfilm fra Storbritannien
Thrillerfilm fra Storbritannien
Humenbroen

Humenbroen (虎门大桥, pīnyīn: Hǔmén Dàqiáo – «Tigerporten Stor bro») er en hængebro over Perlefloden ved Dongguan i provinsen Guangdong i Folkerepublikken Kina. Den blev færdigbygget i 1997, er 3618 meter lang, og har et hovedspænd på 888 meter. Den forbinder Nanshadistriktet i Guangzhou med byen Humen i Dongguan.

Broen blev nødvendig på grund af den kraftige økonomiske vækst i Perleflodens delta, og det blev vigtigt at skabe forbindelse til byer som Macao, Zhuhai, Guangzhou, Shenzhen og Hongkong. Det mest naturlige sted at bygge bro, var ved Bocca Tigris, hvor der før gik bilfærger. Byggningen påbegyndtes i 1991.

En stor udfordring under byggeriet var de vigtige historiske mindesmærker på land. Området blev tungt befæstet i 1830'erne, særlig på østsiden (ved byen Humen), og der blev udkæmpet slag her under første opiumskrig. Dele af de gamle fæstningsværker ligger nærmest lige under brofæsterne.

Humen-broen er nu (2007) så tæt trafikeret at der er ofte trafikkaos omkring den.

Litteratur 
 Chen, Wai-Fah: Bridge Engineering Handbook, CRC Press, Boca Raton (USA), , 1999
 Tang Jiangou: Hydraulic lifting of steel box-girders for Humen Bridge, presented at Long-Span and High-Rise Structures, IABSE Symposium, Kobe, 1998.
 Zheng, M. Z.: «The Humen Pearl River Bridge», i Structural Engineering International, May 1998, n. 2 v. 8.

Eksterne henvisninger 

 Structurae (på engelsk, tysk eller fransk)
 Andet foto hos News Guangdong

Broer i Kina
Hængebroer
Guangdong
WWF Over the Edge

Over the Edge var et pay-per-view-show inden for wrestling, produceret af World Wrestling Federation (WWF). Det var ét af organisationens månedlige shows og blev afholdt i maj fra 1998 til 1999. I 1998 var showet, som mange andre af WWF's pay-per-view-shows i slutningen af 1990'erne, en del af In Your House-showene. Over the Edge huskes dog mest for 1999-udgaven, hvor wrestleren Owen Hart blev dræbt efter et fald fra loftet i forbindelse med sin entré. 

Ved Over the Edge 1999 vandt The Undertaker VM-titlen fra Steve Austin og blev derved WWF's nye verdensmester. Derudover besejrede The Rock også Triple H. Owen Hart var programsat til at møde The Godfather i en kamp WWF Intercontinental Championship ved showet. Owen Hart wrestlede under sin Blue Blazer-gimmick, og det var derfor meningen, at han skulle lave en entré ligesom en superhelt. Han skulle komme ned fra loftet i arenaen og flyve ned i ringen. Der var dog en funktionsfejl ved Harts seletøj, og han blev derfor sluppet fri alt for tidligt. Han faldt 21 meter ned i ringen og døde. World Wrestling Federation er senere blevet hårdt kritiseret for at have fortsat showet på trods af det tragiske dødsfald. Hart-familien sagsøgte wrestlingorganisationen for det dårligt planlagte stunt. WWF endte med at betale 18 million dollars til Hart-familien.

Resultater

1999 

Over the Edge 1999 fandt sted fra d. 23. maj 1999 fra Kemper Arena i Kansas City, Missouri.

 WWF Tag Team Championship: Kane og X-Pac besejrede D'Lo Brown og Mark Henry (med Ivory)	
 WWF Hardcore Championship: Al Snow besejrede Hardcore Holly
 Val Venis og Nicole Bass besejrede Jeff Jarrett og Debra
 Mr. Ass besejrede Road Dogg
 The Union (Mankind, Big Show, Test og Ken Shamrock) besejrede Corporate Ministry (Viscera, Big Bossman og The Acolytes (Faarooq og Bradshaw)) i en Eight man-elimination tag team match
 The Rock besejrede Triple H (med Chyna) via diskvalifikation
 WWF Championship: The Undertaker besejrede Steve Austin

Wrestling-begivenheder
Goodluck Jonathan

Goodluck Ebele Jonathan (født 20. november 1957 i Ogbia, Nigeria) er en nigeriansk politiker, der fra 6. maj 2010 til 29. maj 2015 var landets præsident. Allerede fra 9. februar var han fungerende præsident. Han repræsenterer det regerende parti People's Democratic Party. 

Jonathan var guvernør i Bayelsa fra 2005 til 2007 og blev indsat som vicepræsident 29. maj 2007. Da præsident Umaru Yar'Adua blev indlagt 13. januar 2010, blev han indsat som fungerende præsident.

Han er uddannet i zoologi fra University of Port Harcourt.

Eksterne henvisninger 

Nigerias præsidenter
STS-79

STS-79 (Space Transportation System-79) var Atlantis 17. rumfærge-mission. Opsendt 16. september 1996 og vendte tilbage den 16. september 1996. Det var den fjerde mission hvor en NASA rumfærge lagde til ved den russiske rumstation MIR.

Tidligere flyvninger til rumstationen Mir, var: STS-60, STS-63, STS-71, Sojuz TM-21, STS-74 og STS-76. Efterfølgende fælles missioner til Mir: STS-81, STS-84, STS-86, STS-89 og STS-91.

Besætning 
   William Readdy (kaptajn)
   Terrence Wilcutt (pilot)
   Thomas Akers (missionsspecialist)
   Jay Apt (missionsspecialist)
   Carl Walz (missionsspecialist)

Fra MIR til jorden 
   Shannon Lucid (missionsspecialist)

Fra jorden til MIR, besætning Mir-19 
   John Blaha

Missionen 
Rumfærgen medbragte Spacehab og udskiftede et besætningsmedlem.

Eksterne henvisninger 
 STS-79  NASA 
 STS-79  NASA KSC 

Rumfærgeprogrammet
Nelspruit

Nelspruit er en by i Sydafrika med ca 200.000 indbyggere. Den er hovedstad i Mpumalanga provinsen.
Byen er beliggende ca 90 kilometer vest for grænsen til Mozambique og ca. 330 kilometer øst for Johannesburg.

Henvisninger 

Byer i Sydafrika
Polokwane

Polokwane er en by i Sydafrika med ca. 303.000 indbyggere. Den er hovedstad i Limpopoprovinsen.
Byen er beliggende nær grænsen til Mozambique og Zimbabwe og ca. 300 kilometer nord for Johannesburg. Kommunen Polokwane Local Municipality har 561.772 indbyggere (2007).

Henvisninger 

Byer i Sydafrika